Nos Officialis Curiæ Matisconensis, notum facimus universis præsentes litteras inspecturis, quòd coram mandato nostro, videlicèt Domino Hugone Curato Ecclesiæ de Plotis Jurato nostro  Curiæ nostræ Matisconensis ad hoc à nobis specialiter deputato, constituta Hugueta relicta Petri dicti le Barbat quondam Castellani de Plotis, heres instituta pro medietate in testimonio dicti Petri defuncti,  in sibi perlegatis in dicto testamento, cujus hereditatem vult adire  adit voluntate  actu quantùm potest  quantùm in se est, non vi, non dolo, non metu ad hoc inducta nec in aliquo circonventa, sed prudens  spontanea, pro remedio animæ suæ,  dicti Petri quondam mariti sui, in puram  perpetuam elemosinam donat liberaliter, cedit  concedit donatione irrevocabili factâ inter vivos, Deo  Beatæ Mariæ,  inclito Confessori sancto Philiberto monasterii Trenorchiensis, nec-non religioso viro Domino Johanni Dei gratiâ Abbati Trenorchiensi  conventui dicti loci, medietatem hereditatis prædictæ sic aditam, nec-non omnia bona sua mobilia  immobilia, præsentia  futura quæcumque sint,  ubicumque, quoquo modo  ex quâcumque causâ ad eam pertinentia, se  sua præfato monasterio totaliter dedicando; transferens in ipsum Dominum Abbatem præsentem pro se  conventu suo dictam donationem recipientem, omne jus,  Et in signum donationis puræ  perfectæ,  dedicationis sui ipsius  bonorum suorum, manus suas apposuit inter manus dicti Domini Abbatis eam recipientis ut donatam suam. Qui præfatus Abbas eidem relictæ promisit coram dicto Jurato nostro providere eidem singulis annis dum viveret, in duobus pariis vestium,  in victualibus competentibus, nè dictam relictam omnia bona sua donantem absque retentione aliquâ, ut superiùs est expressum, contingeret miserabiliter in opprobrium monasterii sui mendicare. Vult etiam  concedit dicta relicta coram dicto Jurato nostro, præsentem litteram dictis Religiosis cedere pro insinuatione donationis prædictæ. Pro se  suis renuncians,  Et nos præfatus Officialis Matisconensis ..... sigillum Curiæ nostræ Matisconensis præsentibus litteris duximus apponendum, in robur  testimonium omnium  singulorum præmissorum. Datum anno Domini M. CC. nonagesimo-sexto, mense Martii,  Pendoit un sceau qui n’y est plus.